**Ministru kabineta noteikumu projekta "Grozījumi Ministru kabineta 2019. gada 7. maija noteikumos Nr. 189 "Biedrības "Latvijas Arhitektu savienība" maksas pakalpojumu cenrādis"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Ministru kabineta noteikumu projekts "Grozījumi Ministru kabineta 2019. gada 7. maija noteikumos Nr. 189 "Biedrības "Latvijas Arhitektu savienība" maksas pakalpojumu cenrādis" (turpmāk – Noteikumu projekts) nosaka vienotu maksas pakalpojumu cenrādi visām kompetences pārbaudes iestādēm, kuras veic arhitektu sertificēšanu un patstāvīgās prakses uzraudzību.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Būvniecības likuma 5. panta pirmās daļas 4. punkta “e” apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 15.maijā Ekonomikas ministrija ar SIA “Serteks” (turpmāk – Serteks) noslēdza deleģēšanas līgumu Nr. 5.2-17.2/2019/10[[1]](#footnote-1) par būvspeciālistu kompetences novērtēšanu un patstāvīgās prakses uzraudzību (turpmāk – deleģēšanas līgums) arhitektūras jomā un būvniecības jomā – vairākās projektēšanas, būvdarbu vadīšanas un būvuzraudzības specialitātēs saskaņā ar Ministru kabineta 2018. gada 20. marta noteikumiem Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” (turpmāk – Noteikumi Nr.169) un Ekonomikas ministrijas 2018. gada 23. augusta rīkojumu Nr. 2.17-1/2018/52 *“Par vadlīniju un prasību apstiprināšanu būvspeciālistu kompetences pārbaudes iestādēm un to publiskošanu”* (turpmāk – Vadlīnijas).  Deleģēšanas līguma 1.7. apakšpunktā ir noteikts, ka Serteks, pildot valsts pārvaldes uzdevumu, ir tiesības saņemt samaksu par būvspeciālistu kompetences novērtēšanu un patstāvīgās prakses uzraudzību Deleģēšanas līgumā noteiktajā kārtībā, kā arī Noteikumos Nr. 169 un atbilstošajos Ministru kabineta noteikumos par valsts pārvaldes uzdevuma izpildes ietvaros sniegto maksas pakalpojumu cenrādī noteiktajā apmērā.  Deleģēšanas līguma 1.8. apakšpunktā ir noteikts, ka Serteks, projektēšanas, būvdarbu vadīšanas un būvdarbu būvuzraudzības specialitāšu būvspeciālistu, patstāvīgās prakses uzraudzību un kompetences novērtēšanu veic saskaņā ar Ministru kabineta 2019. gada 5. marta noteikumiem Nr. 100 “Būvspeciālistu uzraudzības un kompetences novērtēšanas cenrādis”.  Deleģēšanas līguma 1.9. apakšpunktā ir noteikts, ka Serteks arhitektūras jomas būvspeciālistu patstāvīgās prakses uzraudzību uzsāk ar valsts pārvaldes uzdevumu ietvaros sniegto maksas pakalpojumu cenrāža spēkā stāšanos. Ņemot vērā, ka Serteks šobrīd nav noteikts arhitektu uzraudzības maksas pakalpojumu cenrādis, Serteks šobrīd nevar veikt arhitektu patstāvīgās prakses uzraudzību. Uz 2019.gada 14. novembri Serteks ir sertificējis vienu arhitektu.  Arhitektūras jomas būvspeciālistu kompetences novērtēšanu un patstāvīgās prakses uzraudzību šobrīd veic arhitektu kompetences pārbaudes iestādes (turpmāk – AKPI) biedrība “Latvijas arhitektu savienība” (turpmāk – LAS) un Serteks. Noteikumu Nr. 169 10.punktā ir noteikts – ja būvspeciālistu kompetences novērtēšana un patstāvīgās prakses uzraudzība vienā darbības sfērā deleģēta vairākām kompetences pārbaudes iestādēm, tās izstrādā vienotus nosacījumus attiecībā uz būvspeciālistu sertifikāciju, klasifikāciju, patstāvīgās prakses uzraudzību un citiem procesiem. Ņemot vērā minēto Serteks arhitektu sertificēšanas un uzraudzības procedūrai ir jābūt līdzvērtīgai ar LAS arhitektu sertificēšanas un uzraudzības procedūru.  Sertificēšanas maksas pakalpojumu izmaksas sastāv no tiešajām izmaksām, kurās ir iekļauts ekspertu darbs veicot arhitektu sertificēšanu un uzraudzību un netiešajām izmaksām, kurās ir iekļauta sertificēšanas centra administrēšana un funkcionalitātes nodrošināšana. Ņemot vērā, ka LAS un Serteks ir jābūt līdzvērtīgiem sertificēšanas procesiem, abām šīm AKPI ir jābūt ļoti līdzīgām, vai vienādām tiešajām izmaksām (ekspertu atlīdzībai) par sertificēšanas maksas pakalpojumiem. LAS un Serteks var būt atšķirīgas sertificēšanas maksas pakalpojumu netiešās izmaksas, bet ņemot vērā, ka Serteks ir sertificējis tikai vienu arhitektu, šobrīd nav iespējams objektīvi aprēķināt Serteks sertificēšanas maksas pakalpojumu netiešās izmaksas uz vienu sertificēto arhitektu.  Ņemot vērā, ka visām AKPI ir izvirzītas vienādas prasības būvspeciālistu uzraudzībai un kompetences novērtēšanai, kā arī AKPI veiktie un Ekonomikas ministrijai iesniegtie aprēķini apliecina, ka uzraudzības izmaksu lielāko daļu (aptuveni 70%) sastāda tieši tiešās izmaksas, kas visām AKPI uz vienu būvspeciālistu ir ļoti līdzīgas vai vienādas, Ekonomikas ministrija uzskata, ka efektīvāk ir izstrādāt vienotu arhitektūras jomas būvspeciālistu uzraudzības un kompetences novērtēšanas maksas pakalpojumu cenrādi, kas attiektos uz visām AKPI.  Būvniecības likums un Noteikumi Nr.169 neparedz tiesības kādai konkrētai kompetences pārbaudes iestādei būt vienīgajai, kas veic arhitektu uzraudzību un kompetences novērtēšanu, līdz ar to, jebkura privāto tiesību juridiska persona, kas ir izpildījusi Noteikumos Nr.169 un Vadlīnijās minētās prasības attiecībā uz kompetences pārbaudes iestādēm var pretendēt uz deleģēšanas līguma noslēgšanu un tiesībām veikt arhitektu sākotnējo kompetences novērtēšanu sertifikāta saņemšanai un patstāvīgās prakses uzraudzībai. Ņemot vērā iepriekš minēto, izstrādājot vienotu uzraudzības un kompetences novērtēšanas cenrādi visām jaunajām AKPI būtu jau iepriekš noteikti un zināmi piemērojamie sertificēšanas maksas pakalpojumu izcenojumi, līdz ar to netiktu veicināta neproduktīva savstarpējā konkurence, optimizējot sertificēšanas pakalpojumu kvalitāti, lai samazinātu šo pakalpojumu pašizmaksu.  Norādām, ka gandrīz visu ar būvniecību saistīto procesu pamatā ir tieši būvspeciālisti (tajā skaitā arī arhitekti) un viņu kompetence ir kritiska drošai un kvalitatīvai būvniecības procesu norisei. Līdz ar to nekvalitatīvu sertificēšanas pakalpojumu sniegšanas rezultāta var rasties situācija, kad patstāvīgas prakses tiesības arhitektūras jomā iegūst personas, kurām nav pietiekama kompetence lai sniegtu šādus pakalpojumus.  Ekonomikas ministrija, izstrādājot Ministru kabineta 2019. gada 7. maija noteikumos Nr.189  Biedrības "Latvijas Arhitektu savienība" maksas pakalpojumu cenrādis” (turpmāk – Noteikumi Nr.189) ir veikusi aprēķinus par arhitektu uzraudzības pakalpojuma izmaksām un arhitektu maksas pakalpojumu cenas ir atbilstošas aprēķinātajām izmaksām. Ņemot vērā visu iepriekš minēto, šo cenrādi arhitektu kompetences novērtēšanai un uzraudzībai būtu jāpiemēro arī Serteks un citām arhitektu kompetences pārbaudes iestādēm, ja tādas tiks izveidotas. Līdz ar to Noteikumos Nr.189 tiek noteikts, ka šis cenrādis attiecās uz visām AKPI, nevis tikai LAS.  **AKPI sertificēšanas maksas pakalpojumu detalizēti aprēķini:**  Detalizēti AKPI sertificēšanas maksas pakalpojumu aprēķini ir veikti Noteikumu Nr.189 anotācijā.  **AKPI maksas pakalpojumos ietilpst:**   1. sākotnējā kompetences novērtēšana arhitekta sertifikāta saņemšanai **150 *euro*** apmērā, kas noteikta *Noteikumu Nr.169* 65.1.apakšpunktā; 2. arhitektu *uzraudzība* saskaņā ar *Noteikumu Nr.169* 65.2.1.apakšpunktu (pakalpojuma maksa noteikta Noteikumos Nr.189); 3. gada maksa **30 *euro*** apmērā par Latvijas standartu tiešsaistes lasītavas abonēšanu, kas noteikta *Noteikumu Nr.169* 65.2.2.apakšpunktā; 4. papildus sertificēšanas maksas pakalpojumiem saskaņā ar *Noteikumu Nr.169* 65.3.apakšpunktu, kuros ietilpst:    1. *kompetenču, prasmju un zināšanu līmeņa novērtēšana,* saskaņā ar *Noteikumu Nr.169* 48.5.apakšpunktu (pakalpojuma maksa noteikta Noteikumos Nr.189);    2. *profesionālās pilnveides pārbaude* saskaņā ar *Noteikumu Nr.169* 40.2.apakšpunktu (pakalpojuma maksa noteikta Noteikumos Nr.189);    3. maksa par atkārtotu patstāvīgas prakses un profesionālās pilnveides pārbaudi (pakalpojuma maksa noteikta Noteikumos Nr.189);    4. ārpuskārtas novērtēšana informatīvās piezīmes piešķiršanai, saskaņā ar *AKPI* praktiskās pieredzes klasifikatoriem (pakalpojuma maksa noteikta Noteikumos Nr.189).   **1. Kompetenču, prasmju un zināšanu līmeņa novērtēšanas izmaksas**  AKPI norāda, ka *kompetenču, prasmju un zināšanu līmeņa novērtēšanā* arhitektiem tiek piemērota pārbaude, kurā tiek izvērtēts viens arhitekta izstrādāts būvprojekts, par kuru ir veikta atzīme par būvatļaujas projektēšanas nosacījumu izpildi, tajā skaitā projekta risinājumu, būvei izvirzāmo būtisko prasību piemērošanas, projektēšanas procesa apraksta, projekta atbilstības normatīvajiem aktiem izvērtēšanas un projekta sadaļu savstarpējās saskaņotības novērtēšanas un intervijas ar arhitektu kā arī eksāmens ar vismaz trīs teorētiskiem jautājumiem par arhitekta prakses vispārīgiem jautājumiem, normatīvajiem aktiem, tajā skaitā būvprojektēšanas un būvprojekta dokumentāciju, projekta vadību, būvniecības procesa posmiem un autoruzraudzību un vismaz trīs praktiskiem uzdevumiem, no kuriem viens ietver uzdevumu par ugunsdrošības tēmu un viens uzdevumu par energoefektivitātes tēmu.  Kompetenču, prasmju un zināšanu līmeņa novērtēšanas eksāmenā papildus teorētiskajiem jautājumiem un praktiskajiem uzdevumiem tiek izvērtēts arī viens būvprojekts, kuru pēdējo piecu gadu laikā ir izstrādājis eksaminējamais arhitekts. Ņemot vērā, ka kompetenču, prasmju un zināšanu līmeņa novērtēšanu saskaņā ar Noteikumiem Nr.169 piemēro vairākos gadījumos, tajā skaitā arī gadījumā, ja arhitektam pēdējo piecu gadu laikā ir nepietiekoša patstāvīgā prakse (40.1. apakšpunkts), pastāv iespēja, ka arhitekts pēdējo piecu gadu laikā nav izstrādājis nevienu būvprojektu. Līdz ar to kompetenču, prasmju un zināšana līmeņa novērtēšanas eksāmenam ir divas daļas, no kurām 1. daļu piemēro gadījumā ja arhitekts var iesniegt izvērtēšanai kādu būvprojektu, kura izstrādē ir piedalījies pēdējo piecu gadu laikā un 2. daļa ja arhitekts šādu būvprojektu iesniegt nevar. Kompetenču, prasmju un zināšanu līmeņa novērtēšanas eksāmena 2. daļas gadījumā būvprojektu, kas ir nepieciešams eksāmena uzdevumu izpildei, nodrošina AKPI. Vienam arhitektam vienā reizē nevar tikt piemērotas abas šīs eksāmena daļas.  Kompetenču, prasmju un zināšanu līmeņa novērtēšanas eksāmena izmaksās tiek ievērtētas tikai tiešās izmaksas. Ņemot vērā, ka līdz šim ne reizi šī pārbaude nav piemērota, nākotnē paredzamais gadījumu skaits nav prognozējams, savukārt netiešo izmaksu komponente kopējās kompetences novērtēšanas izmaksās ir nenozīmīgi niecīga līdz ar to netiešās izmaksas ir iekļautas sertifikāta uzturēšanas maksā.  *1****.****tabula*  **Arhitektu kompetenču, prasmju un zināšanu līmeņa novērtēšanas eksāmena 1. daļas izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Kompetenču, prasmju un zināšanu līmeņa novērtēšanas 1. daļa | 1 | 40,00 | 24 | **960,00** |   *2****.****tabula*  **Arhitektu kompetenču, prasmju un zināšanu līmeņa novērtēšanas eksāmena 2. daļas izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Kompetenču, prasmju un zināšanu līmeņa novērtēšanas 2. daļa | 1 | 40,00 | 20 | 800,00 | | Uzdevuma sagatavošana | 1 | 40 | 20 | 800,00 | | **Kopā (*euro*)** | | | | **1600,00** |   No aprēķina izriet, ka lai nosegtu *kompetenču, prasmju un zināšanu līmeņa novērtēšanas eksāmena* izmaksas tā cenai ir jābūt 960 *euro* par 1. daļu un 1600 *euro* par 2. daļu no vienas personas par vienu eksāmenu.  **2. Arhitektu uzraudzības izmaksas**  Arhitektu uzraudzības ietvaros arhitekti katru gadu veic maksājumu par aktīvo sertifikātu. Būvspeciālistu reģistrā 2019. gada 17. martā (aprēķinu veikšanas brīdis) ir reģistrēti 830 aktīvi arhitektu sertifikāti.  **Arhitektu uzraudzības netiešās izmaksas ir aprēķinātas balstoties uz LAS aprēķiniem, ņemot vērā, ka Serteks šobrīd nevar objektīvi novērtēt arhitektu uzraudzības netiešās izmaksas.**  **Netiešās izmaksas**  *3****.****tabula*  **Arhitektu uzraudzības netiešo izmaksu aprēķins**   |  |  |  | | --- | --- | --- | | N.p.k. | Nosaukums | Kopā (*euro*) | | 1 | Telpu īre un uzturēšanas izdevumi (ieskaitot komunālos, apsardzes un apsaimniekošanas maksājumus) | 95 55,00 | | 2 | Institūcijas vadītājs | 13400,00 | | 3 | Lietvedis | 1800,00 | | 4 | Kvalitātes vadītājs | 750,00 | | 5 | Sertificēšanas centra padomes atalgojums | 3600,00 | | 6 | Grāmatvedības pakalpojumi | 5400,00 | | 7 | Revīzijas pakalpojumi | 1000,00 | | 8 | Akreditācijas izmaksas | 1905,00 | | 9 | Civiltiesiskā apdrošināšana | 1400,00 | | 10 | Pirmā pieprasījuma garantijas nodrošināšanas maksa | 95,00 | | 11 | IT pakalpojumi, tehnika un programmatūra | 5 050,00 | | 12 | Kancelejas un pasta izdevumi | 820,00 | | 13 | Komandējumi | 1500,00 | | 14 | Ekspertu kvalifikācijas celšanas pasākumi | 7450,00 | | 15 | Citi pakalpojumi | 1 900,00 | | **Kopā netiešās izmaksas (*euro*)** | | **55 625,00** | | **Kopā uz 1 sertificētu arhitektu (*euro*)** | | **67,00** |   Izmaksās iekļauts biroja darbinieku atalgojums (lietvedis, institūcijas vadītājs, kvalitātes vadītājs, organizācijas padome), grāmatvedības pakalpojumi.  Aprēķinātas arī izmaksas, kuras saistītas ar telpu uzturēšanu, pasta un kancelejas izdevumiem, IT sistēmas un programatūras uzturēšanas izmaksas.  Akreditācijas izmaksas iekļautas, jo AKPI ir jābūt spēkā esošai akreditācijai Latvijas nacionālajā akreditācijas birojā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācijai citas Eiropas Savienības dalībvalsts akreditācijas institūcijā.  Revīzijas izmaksas iekļautas, jo atbilstoši deleģēšanas līgumam AKPI pienākumi ietver ik gadu sniegt zvērināta revidenta auditētu darbības pārskatu par iepriekšējā kalendāra gadā deleģēto uzdevumu izpildi, ieņēmumiem no pakalpojumu maksas un līdzekļu izlietojumu.  Noslēgtajā deleģēšanas līgumā ir iekļauta prasība, ka AKPI ir jābūt civiltiesiskajai apdrošināšanai ar līguma summu vismaz 100 000 *euro* apmērā, kā arī pirmā pieprasījuma garantijai 10 000 *euro* apmērā, kas iestājas, ja AKPI pārtrauc valsts deleģētā uzdevuma izpili, līdz ar to netiešajās izmaksās ir iekļauta civiltiesiskās apdrošināšanas prēmijas un pirmā pieprasījuma garantijas apdrošināšanas maksa.  LAS ir nodarbināti 15 eksperti, līdz ar to LAS regulāri (katru gadu) ir jānodrošina šo ekspertu kvalifikācijas celšanas kursi.  Citi pakalpojumi ir AKPI nepieciešamie pakalpojumi normatīvajos aktos, deleģēšanas līgumā un standartā noteikto uzdevumu izpildei (piemēram, arhivēšana, ieinteresēto pušu sanāksmju organizēšana un apkalpošana, datu aizsardzības konsultācijas).  Arhitektu uzraudzības ietvaros minēto darbību veikšanas netiešās izmaksas uz vienu arhitektu sastāda 67,00 *euro*.  **Tiešās izmaksas**  Arhitektu uzraudzības ietvaros tiek veiktas šādas darbības:  1. saskaņā ar Noteikumu Nr.169 46.punktu AKPI katru gadu ir jāpārbauda, vai visi arhitekti ir izpildījuši Noteikumu Nr.169 44.5., 44.6. un 44.7. apakšpunktā minētos pienākumus, kas iekļauj aktuālās informācijas ievadīšanu būvspeciālistu reģistrā un patstāvīgās prakses uzraudzības gada maksas veikšanu. Šajā pārbaudē katru gadu tiek pārbaudīti visi arhitekti (turpmāk – 100% pārbaude). 100% pārbaudē informācija netiek pārbaudīta pēc būtības, līdz ar to šo pārbaudi var veikt administratīvais personāls. Ja pārbaudes laikā tiek konstatēts, ka arhitekts nav izpildījis kādu no minētajiem pienākumiem, AKPI ir jāpieprasa šī pienākuma izpilde. AKPI norāda, ka vidējā administratīvā personāla atlīdzība ieskaitot nodokļu maksājumus ir 12 euro stundā, jo administratīvajam personālam ir jābūt ar atbilstošu kompetenci būvniecības jomā;  2. saskaņā ar Būvniecības likuma 13. panta 91 daļu AKPI ne retāk kā reizi piecos gados pēc būtības ir jāpārbauda arhitekta iesniegtā informācija par patstāvīgo praksi, izglītību, apgūtajām profesionālās pilnveides programmām un citiem kompetenci paaugstinošiem pasākumiem sertifikātā norādītajā jomā. Šajā pārbaudē katru gadu tiek pārbaudīti 20% no kopējā arhitektu skaita (turpmāk – 20% pārbaude). 20% pārbaude tiek veikta, komunicējot ar pārbaudāmo arhitektu – informējot par pārbaudi un nepieciešamības gadījumā pieprasot iesniegt papildus informāciju, kā arī prakses un tālākizglītības apjoma atbilstību institūcijas noteiktajiem kritērijiem analizējot iesniegto informāciju. Ņemot vērā, ka šajā pārbaudē ir jāizvērtē arhitektu iesniegtie dokumenti pēc būtības, kā arī šīs pārbaudes laikā tiek noteikta arhitekta prakses atbilstība informatīvās piezīmes piešķiršanas kritērijiem un šīs pārbaudes laikā, uz risku analīzi balstoties tiek arī atlasīti arhitekti padziļinātai pārbaudei, 20% pārbaudi atbilstošā kvalitātē var veikt tikai AKPI eksperti, kuri atbilst Noteikumu Nr.169 20. punkta prasībām. AKPI norāda, ka vidējā eksperta atlīdzība ieskaitot nodokļu maksājumus ir 40 euro stundā;  3. saskaņā ar Būvniecības likuma 13. panta 91 daļas 3. punktu un Noteikumu Nr.169 47. punktu AKPI ir jāizvērtē par arhitektiem saņemtās sūdzības (turpmāk – sūdzību izvērtēšana). Ņemot vērā Vadlīnijās noteikto, institūcijai jābūt pietiekošiem resursiem, lai gadā veiktu sūdzību izvērtēšanu līdz 5% no kopējā sertificēto arhitektu skaita. Sūdzību izvērtēšanā ir jāizvērtē sarežģītas situācijas, atsevišķos gadījumos vienlaicīgi iesaistot vairākus ekspertus un juristu, kā arī veicot būvprojekta ekspertīzi, analizējot būvprojekta izstrādes procesa dokumentāciju. Līdz ar to sūdzību izskatīšanu pēc būtības var veikt tikai veic AKPI eksperti. AKPI norāda, ka juridiskie pakalpojumi ir kā ārpakalpojums un vidējā jurista stundas likme ir 100 euro stundā. Gadījumā, ja vidējais izskatāmo sūdzību skaits būtiski pārsniegs 5% no kopējā arhitektu skaita, būs nepieciešams pārskatīt arhitektu uzraudzības maksu;  4. saskaņā ar Vadlīnijām AKPI plānveidīgi, balstoties uz risku analīzi ir jāveic padziļināta pārbaude 1% arhitektu, no kopējā arhitektu skaita (turpmāk – 1% pārbaude). 1% pārbaudē tiek pēc nejaušības principa izvēlēts viens pārskata periodā izstrādāts būvprojekts, kuram pēc būtības tiek pārbaudīta atbilstība labai profesionālajai praksei, kā arī normatīvo aktu prasībām, tāpat tiek pārbaudīta pakalpojumu sniegšanas procesa atbilstība labai profesionālajai praksei. 1% pārbaudi pēc būtības var veikt tikai AKPI eksperti;  **Tiešās izmaksas – standarta sertifikāta uzturēšanas prasības**  Sertificēto arhitektu skaits, kas ievēros standarta sertifikāta uzturēšanas prasības – 580.  *4****.****tabula*  **Arhitektu uzraudzības tiešo izmaksu aprēķins**   |  |  |  |  |  |  | | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | stundu skaits | kopā (*euro*) | | 1 | *100% pārbaude* | 580 | 12,00 | 1 | 6960,00 | | 2 | *20% pārbaude* | 116 | 40,00 | 8 | 37 120,00 | | 3 | *Sūdzību izvērtēšana* | 30 | 40,00 | 10 | 12000,00 | | 4 | *1% pārbaude* | 7 | 40,00 | 40 | 11200,00 | | 5 | Juridiskie pakalpojumi | 18 | 100,00 | 10 | 18000,00 | | **Kopā tiešās izmaksas (*euro*)** | | | | | **85 280,00** | | **Kopā tiešās izmaksas uz 1 sertificētu arhitektu (*euro*)** | | | | | **147,00** |   *5****.****tabula*  **Arhitektu ar uzraudzības izmaksu kopsavilkums**   |  |  | | --- | --- | | **Rādītājs (izmaksu veids)** | **Izmaksu apjoms gadā *(euro)*** | | Tiešās izmaksas | 85 280 | | Netiešās izmaksas | 38 860 | | Pakalpojuma izmaksas kopā | 124 140 |  |  |  | | --- | --- | | Maksas pakalpojumu vienību skaits gadā | 580 | | **Maksas pakalpojuma izcenojums *(euro)*** | **214,00** |   **Tiešās izmaksas – atvieglotas sertifikāta uzturēšanas prasības**  Sertificēto arhitektu skaits, kas ievēros atvieglotas sertifikāta uzturēšanas prasības – 250.  Atvieglotas prasības sertifikāta uzturēšanai atļauts ievērot arhitektiem, kas uztur spēkā saskaņā ar *Noteikumu Nr.169* 6. punktu izveidoto informatīvo piezīmi – *Viena un divu dzīvokļu dzīvojamo ēku, atsevišķu dzīvokļu daudzdzīvokļu ēkās atjaunošanas un pārbūves, 1. un 2. grupas ražošanas un lauksaimniecības būvju projektēšana* – un attiecīgi projektē tikai informatīvajā piezīmē uzskaitītos vai mazākus objektus. Atvieglotas sertifikāta uzturēšanas prasības izpaužas kā samazinātas prasības tālākizglītības un prakses apjomam. Ņemot vērā noteikto prasību vienkāršību, ir nepieciešami mazāki resursi *20% pārbaudei*. Tāpat mazāki resursi nepieciešami arī *sūdzību izvērtēšanai*, jo objekti ir nelieli, ir mazāks izskatāmo dokumentu apjoms un mazāka lietu sarežģītība. Attiecībā uz *1% pārbaudi* – riska faktoru saraksts, pēc kuriem izvēlas būvprojektus *1% pārbaudei*, ir izveidots tāds, ka pārbaudāmie projekti lielākoties būs ārpus informatīvās piezīmes objektu kategorijas, kā arī gadījumā, ja tomēr būs jāveic *1% pārbaude* kādam no arhitektiem, kas uztur sertifikātu ar atvieglotām uzturēšanas prasības, patērējamo resursu apjoms būs neliels objektu nelielā izmēra un mazāka dokumentu apjoma dēļ.  *6****.****tabula*  **Arhitektu ar atvieglotu sertifikāta uzturēšanas prasību uzraudzības tiešo izmaksu aprēķins**   |  |  |  |  |  |  | | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | stundu skaits | kopā (*euro*) | | 1 | *100% pārbaude* | 250 | 12,00 | 1 | 3 000,00 | | 2 | *20% pārbaude* | 50 | 40,00 | 1 | 2 000,00 | | 3 | *Sūdzību izvērtēšana* | 10 | 40,00 | 3 | 1 200,00 | | 4 | *1% pārbaude* | 1 | 40,00 | 16 | 640,00 | | 5 | Juridiskie pakalpojumi | 7 | 100,00 | 2 | 1 400,00 | | **Kopā tiešās izmaksas (*euro*)** | | | | | **8 240,00** | | **Kopā tiešās izmaksas uz 1 sertificētu arhitektu (*euro*)** | | | | | **33,00** |   *7****.****tabula*  **Arhitektu ar atvieglotu sertifikāta uzturēšanas prasību uzraudzības izmaksu kopsavilkums**   |  |  | | --- | --- | | **Rādītājs (izmaksu veids)** | **Izmaksu apjoms gadā (*euro*)** | | Tiešās izmaksas | 8 240,00 | | Netiešās izmaksas | 16 750,00 | | Pakalpojuma izmaksas kopā | 24 990,00 |  |  |  | | --- | --- | | Maksas pakalpojumu vienību skaits gadā | 250 | | **Maksas pakalpojuma izcenojums *(euro)*** | **100,00** |   No aprēķina izriet, ka, lai nosegtu izmaksas par arhitektu uzraudzību, arhitektiem, kuriem ir **atvieglotas sertifikāta uzturēšanas prasības** (250 arhitekti) ir jāmaksā uzraudzības maksa 100 *euro* gadā un arhitektiem, kuriem ir **standarta sertifikāta uzturēšanas prasības** (580 arhitekti) ir jāmaksā uzraudzības maksa 214 *euro* gadā. Šajā maksā **nav iekļauta** gada maksa par Latvijas standartu tiešsaistes lasītavas abonēšanu 30 *euro* apmērā.  **3. Atkārtota patstāvīgās prakses un profesionālās pilnveides pārbaude.**  Veicot sertificēta arhitekta prakses pārbaudi reizi piecos gados, bieži tiek konstatēts, ka prakse un/vai tālākizglītība nav atbilstoša institūcijas izvirzītajām prasībām, līdz ar to AKPI eksperts *20% pārbaudē* konstatējot, ka arhitekts nav izpildījis visus nosacījumus, vispirms aicina arhitektu pārbaudīt vai būvspeciālistu reģistrā ir ievadīta pilnīgi visa informācija par arhitekta patstāvīgo praksi un profesionālo pilnveidi. Gadījumā, ja pēc eksperta uzaicinājuma arhitekts būvspeciālistu reģistrā papildina informācija par vairāk kā diviem ierakstiem, tiek piemērota atkārtota patstāvīgās prakses un profesionālās pilnveides pārbaudes maksa, jo pēc AKPI pieredzes daudzos gadījumos ierakstu skaits tiek papildināts būtiski, tādējādi palielinot 20% pārbaudes veikšanai nepieciešamo eksperta darba ieguldījumu gan komunikācijai, gan informācijas analīzei.  Nepieciešamais laika ieguldījums atkārtotas patstāvīgās prakses un profesionālās pilnveides pārbaudes gadījumā ir mazāks, nekā pirmajā reizē, jo eksperts analizē tikai papildus iesniegto informāciju. Atkārtotas patstāvīgās prakses un profesionālās pilnveides pārbaudes izcenojumā tiek ievērtētas tikai tiešās izmaksas, ņemot vērā, ka paredzamais gadījumu skaits nav prognozējams, jo būtiski mainās prakses uzraudzības principi, kas ietekmēs gadījumu skaitu, kad nepieciešams atkārtoti pārbaudīt patstāvīgo praksi un profesionālo pilnveidi, savukārt netiešo izmaksu komponente kopējās atkārtotās pārbaudes izmaksās ir nenozīmīgi niecīga. Netiešās izmaksas ir iekļautas sertifikāta uzturēšanas maksā.  *8****.****tabula*  **Atkārtotas patstāvīgās prakses un profesionālās pilnveides pārbaudes tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Atkārtota patstāvīgās prakses un profesionālās pilnveides pārbaude | 1 | 40,00 | 1 | **40,00** |   **4. Profesionālās pilnveides pārbaude**  Profesionālās pilnveides eksāmena pirmo daļu piemēro gadījumā, ja AKPI noteiktajā apjomā nav apgūti formālās sadaļas tālākizglītības pasākumi. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga. Netiešās izmaksas iekļautas sertifikāta uzturēšanas maksā.  *9****.****tabula*  **Profesionālās pilnveides pārbaudes 1. daļas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Profesionālās pilnveides pārbaude – 1. daļa | 1 | 40,00 | 6 | **240,00** |   Profesionālās pilnveides eksāmena otro daļu piemēro gadījumā, ja sertificēšanas institūcijas noteiktajā apjomā nav apgūti neformālās sadaļas tālākizglītības pasākumi. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga, kā arī gadījumu skaits nav prognozējams. Līdz šim ne reizi konkrētais eksāmena veids nav piemērots. Netiešās izmaksas iekļautas sertifikāta uzturēšanas maksā.  *10****.****tabula*  **Profesionālās pilnveides pārbaudes 2. daļas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Profesionālās pilnveides pārbaude – 2. daļa | 1 | 40,00 | 3 | **120,00** |   No aprēķina izriet, ka lai nosegtu *profesionālās pilnveides pārbaudes eksāmena* izmaksas tā cenai ir jābūt 240 *euro* par 1. daļu un 120 *euro* par 2.daļu no vienas personas par vienu eksāmenu.  **5. Informatīvās piezīmes piešķiršana ārpus prakses pārbaudes reizi piecos gados**  Sertificēšanas nolikumā paredzēta informatīvo piezīmju piešķiršana saskaņā ar *Noteikumu Nr.169*. 6. punktu. Informatīvās piezīmes piešķiršanas sniedz iespēju arhitektam uzturēt sertifikātu ar atvieglotām prasībām un maksāt samazinātu uzraudzības maksu.  Veicot sertificēta arhitekta prakses pārbaudi reizi piecos gados, iespējams noteikt viņa atbilstību informatīvās piezīmes piešķiršanas kritērijiem, līdz ar to papildus izmaksas nerodas, savukārt, ja persona vēlas, lai informatīvā piezīme tiktu piešķirta, negaidot kārtējo prakses pārbaudi, nepieciešams veikt darbības, lai noteiktu personas atbilstību izvirzītajiem kritērijiem. Izvērtēšanu veic eksperts, pamatojoties uz būvspeciālistu reģistrā pieejamo informāciju. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga. Netiešās izmaksas iekļautas sertifikāta uzturēšanas maksā.  *11****.****tabula*  **Atbilstības novērtēšanas informatīvajai piezīmei noteiktajiem kritērijiem tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Atbilstības novērtēšana informatīvajai piezīmei noteiktajiem kritērijiem | 1 | 40,00 | 1 | 40,00 | |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, SIA “Serteks” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir attiecināms uz šādām mērķa grupām:   1. SIA “Serteks”; 2. SIA “Serteks” sertificēti arhitekti;   2019. gada 20. septembrī ir reģistrēts viens SIA “Serteks” sertificēts arhitekts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Valsts pārvaldes iekārtas likuma 45. panta piekto daļu informācija par noslēgtajiem deleģēšanas līgumiem, kā arī paši deleģēšanas līgumi ir jāpublicē Ekonomikas ministrijas mājas lapā internetā[[2]](#footnote-2). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, SIA “Serteks” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo funkciju ietvaros, nav paredzēta jaunu institūciju izveidošana, esošo institūciju likvidēšana vai reorganizācija.  Projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē. Eglītis

Gusts Sproģis, 67013113

Gusts.Sprogis@em.gov.lv

1. <https://www.em.gov.lv/files/attachments/Serteks_Delegesanas_Ligums_5.2-17.2_2019_10.pdf> [↑](#footnote-ref-1)
2. https://www.em.gov.lv/lv/nozares\_politika/buvnieciba/buvspecialisti/ [↑](#footnote-ref-2)